Vlajka Bolívie

Vlajka Bolívie – tri vodorovné pruhy vlajky – červený, žltý a zelený – symbolizujú statočnosť bolívijských vojakov, nerastné bohatstvo a úrodnosť zeme. Červený a žltý pruh sú iste odvodene z farieb Kolumbie (Novej Grenady) a jej i bolívijského osloboditeľa Simona Bolívara, po ktorom sa krajina, v rokoch 1776 – 1825 nazývaná Horné Peru, od roku 1825 volá. Uprostred je bolívijský štátny znak z roku 1888: v ovále je zobrazená krajina v prirodzených farbách so štylizovanou kresbou hory Potosí ožiarenej slnkom, vpredu je juhoamerická lama, potom chlebovník, snop pšenice v pozadí les a dom. V hornej žltej časti oválneho pruhu je červený nápis BOLIVIA, v dolnej modrej časti je desať žltých päťramenných hviezd, ktoré predstavujú departementy štátov (desiaty, nazvaný Cobija, Bolívijčania stratili v 19. storočí za Tichomorskej vojny). Za oválom sú dve skrížené staré delové hlavne, dva trojice bolívijských vlajok, dva dvojice pušiek, frigická čiapka slobody, vojnová sekera Inkov a vavrínový veniec, na ovále stojí andský kondor.

Vlajka v dnešnom usporiadaní farebných pruhov bola zavedená roku 1851, v rôznych iných variantoch sa však používala už od vzniku samostatného štátu v roku 1825, znak bol pridaný roku 1888.

 Galéria 
<div align="center"></div align="center">

Bolívia
Kategória:Bolívia